10/07/2015 | Administración LocalMunicipal
Melide
Relación de cargos en réxime de adicación exclusiva e retribucións

O Pleno do Concello de Melide na sesión extraordinaria do día 25 de xuño de 2011 adoptou, entre outros, o seguinte acordo: Asunto: Asunto: Determinación da relación de cargos que se desempeñarán en réxime de adicación exclusiva así como as retribucións que corresponden a cada un deles O artigo 75 da Lei 7/1985, de 2 de abril, reguladora das Bases do Réxime Local, establece que os membros das Corporacións locais percibirán retribucións polo exercicio dos seus cargos cando os desempeñen con dedicación exclusiva, caso no que serán dados de alta no Réxime xeral da Seguridade Social, asumindo as Corporacións o pago das cotas empresariais que corresponda. E o artigo 75 bis regula o réxime retributivo dos membros das Corporacións Locais. No suposto de tales retribucións, a súa percepción será incompatible coa de outras retribucións con cargo aos orzamentos das Administraciones públicas e dos entes, organismos ou empresas delas dependentes, asi como para o desenvolvemento doutras actividades, todo isto nos termos da Lei 53/1984, de 26 de decembro, de Incompatibilidades do Persoal ao Servizo das Administracións Públicas. A maiores, os membros da Corporación que asuman a dedicación exclusiva ou parcial non percibirán asistencias pola concorrencia efectiva ás sesións dos órganos colexiados da Corporación dos que formen parte, sen prexuízo da percepción das indemnizacións que correspondan noutros supostos. O artigo 75 ter da Lei 7/1985, do 2 de abril, establece os límites aos que se suxeitará a prestación dos servizos nos Concellos en réxime de dedicación exclusiva por parte dos seus membros. Logo de ver o informe de intervención ref: 128/2015 de data 19 de xuño de 2015; asunto: Retribucións dos cargos que se desenvolverán con dedicación exclusiva; proposta de retribucións persoal eventual, no que se conclúe que se informa favorablemente as retribucións propostas ao cumprir os límites previstos na lexislación sinalada no texto do informe e existir consignación adecuada e suficiente no orzamento municipal vixente. Tendo en conta todo o anterior formúlase a seguinte PROPOSTA ao PLENO DE RETRIBUCIÓNS DE CARGOS ELECTIVOS: 1. Os cargos electivos da Corporación que poderán desempeñarse en réxime de dedicación exclusiva son os que de seguido se indican, coas retribucións que lles corresponden, segundo se sinala na seguinte táboa As retribucións anuais sinaladas distribuiranse para a súa percepción en catorce pagas anuais iguais, corréspondéndose con doce pagas mensuais e 2 extraordinarias, da mesma contía, a percibir nos meses de xuño e decembro.2. As retribucións anuais sinaladas revisaranse anualmente, sen necesidade de novo acordo plenario adicional e con efectos de 1 de xaneiro, na proporción que determinen os orzamentos xerais do Estado para as retribucións do persoal ao servizo do sector público.3. Para a aplicación do réxime de dedicación aos membros da Corporación que ostenten ou sexan nomeados nos cargos referidos, estes deberán aceptar expresamente a dedicación, caso no que esta circunstancia será comunicada ao Pleno na seguinte sesión ordinaria que se celebre. No caso de non aceptarse a dedicación no prazo de tres días hábiles desde a notificación do acordo correspondente, entenderase rexeitada e ao Concelleiro de que se trate lle será de aplicación o réxime previsto no apartado 3 do artigo 75 da Lei 7/1985.4. Publicar integramente no BOP e no taboleiro de anuncios do Concello o presente acordo. Melide, 30 de xuño de 2015 A Alcaldesa Mª Ángeles Vázquez Mejuto